CELEX: C2006/326/83
Language: sk
Date: 2006-12-30 00:00:00
Title: Vec C-451/06: Návrh na začatie prejudiciálneho konania, ktorý podal Unabhängiger Finanzsenat, Außenstelle Wien (Rakúsko) 6. novembra 2006 – Gabriele Walderdorff/Finanzamt Waldviertel

30.12.2006   
            
            
               SK
            
            
               Úradný vestník Európskej únie
            
            
               C 326/39
            
         Návrh na začatie prejudiciálneho konania, ktorý podal Unabhängiger Finanzsenat, Außenstelle Wien (Rakúsko) 6. novembra 2006 – Gabriele Walderdorff/Finanzamt Waldviertel
   (Vec C-451/06)
   (2006/C 326/83)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Unabhängiger Finanzsenat, Außenstelle Wien
   Účastníci konania pred vnútroštátnym súdom
   
      Žalobkyňa: Gabriele Walderdorff
   
      Žalovaný: Finanzamt Waldviertel
   Prejudiciálna otázka
   Má sa článok 13 B písm. b) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (1) (naposledy zmenená a doplnená smernicou Rady 2006/69/ES z 24. júla 2006 (2)) vykladať v tom zmysle, že poskytnutie práva na výkon rybolovu za úhradu vo forme nájomnej zmluvy uzatvorenej na dobu 10 rokov
   
               1.
            
            
               vlastníkom pozemku, na ktorom sa nachádza vodná plocha, pre ktorú bolo poskytnuté právo;
            
         
               2.
            
            
               majiteľom práva na rybolov vo vodných plochách, ktoré sú verejným majetkom;
            
         predstavuje „prenajímanie nehnuteľného majetku“?
   
      (1)  Ú. v. ES L 145, s. 1; Mim. vyd. 09/001, s. 23.
   
      (2)  Ú. v. EÚ L 221, s. 9.